《偈二首 其一》
宋代·释可封

天左旋，地右转，过眼光阴人不荐。春已过，夏初临，尘劫来事在而今。

今日事，来日事，历劫明明即这是。是则是，非又非，莫将鹤唳作莺啼。

作者简介：释可封，号复庵，俗姓林，福州（今属福建）人。住常州宜兴保安寺。孝宗淳熙末卒，年五十七（《丛林盛事》下）。为南岳下十六世，大沩月庵善果禅师法嗣。有《复庵封禅师语》，收入《续古尊宿语要》卷三。今录诗六首。